b"\n_START_ARTICLE_\nOops!... I Did It Again (pesem)\n_START_SECTION_\nOzadje\n_START_PARAGRAPH_\nPesem \xc2\xbbOops!... I Did It Again\xc2\xab\xc2\xa0sta napisala in producirala Max Martin in Rami Yacoub za drugi glasbeni album Britney Spears, Oops!...I Did It Again (2000). Britney Spears je vokale za pesem posnela novembra 1999 v studiju Cheiron v Stockholmu, \xc5\xa0vedska, spremljevalne vokale pa sta posnela Max Martin in Nana Hedin. Max Martin je v studiju Cheiron posnel tudi remix za pesem. Pesem je 27. marca 2000 preko radija iz\xc5\xa1la kot glavni singl iz albuma. Kasneje leta 2001 je bila pesem \xc2\xbbOops!... I Did It Again\xc2\xab\xc2\xa0na 43. podelitvi grammyjev nominirana za grammyja v kategoriji za \xc2\xbbnajbolj\xc5\xa1i \xc5\xbeenski pop vokalni nastop\xc2\xab, vendar je nagrado nazadnje dobila Macy Gray s pesmijo\xc2\xa0\xc2\xbbI Try\xc2\xab\xc2\xa0(2000). Pesem je bila istega leta nominirana tudi za nagrado Kids' Choice Awards v kategoriji za \xc2\xbbnajljub\xc5\xa1o pesem\xc2\xab.\n_START_SECTION_\nSestava\n_START_PARAGRAPH_\nPesem \xc2\xbbOops!... I Did It Again\xc2\xab\xc2\xa0je teen pop in dance-pop pesem, ki traja tri minute in dvaintrideset sekund. Po mnenju Jocelyn Vena iz MTV-ja besedilo pesmi \xc2\xbbodra\xc5\xbea razvoj Britney Spears od nagajive \xc5\xa1olarke do intergalakti\xc4\x8dne seks ma\xc4\x8dke.\xc2\xab Pesem je napisana v c-molu, vokali Britney Spears pa se raztezajo \xc4\x8dez eno oktavo, od C\xe2\x82\x83 do A\xe2\x82\x84. Novinar revije Billboard je v svoji oceni opazil, da je pesem po besedilu precej podobna pevkinemu debitantskemu singlu,\xc2\xa0\xc2\xbb...Baby One More Time\xc2\xab, celoten zvok pa je primerjal z remixom za pesem\xc2\xa0\xc2\xbb(You Drive Me) Crazy\xc2\xab. Pesem \xc2\xbbOops!... I Did It Again\xc2\xab\xc2\xa0sestavlja osnovna procesija akrodov Cm\xe2\x80\x93Cm. V eni izmed kitic je v pesem vklju\xc4\x8den tudi sklic filma Jamesa Camerona, Titanik (1997).\n_START_SECTION_\nSprejem kritikov\n_START_PARAGRAPH_\nPesem \xc2\xbbOops!... I Did It Again\xc2\xab\xc2\xa0je bila s strani glasbenih kritikov dele\xc5\xbena v glavnem samih pohval. Novinar revije Billboard je, na primer, napisal, da je pesem \xc2\xbbsolidna pop pesem, ki bi morala prispevati veliko k pevkini uspe\xc5\xa1ni nadaljnji karieri.\xc2\xab Rob Sheffield iz revije Rolling Stone je pesem glasbeno primerjal s pesmijo Barbre Streisand,\xc2\xa0\xc2\xbbWoman In Love\xc2\xab, po besedilu pa se mu je zdela podobna pesmi\xc2\xa0\xc2\xbbI Started Something I Couldn't Finish\xc2\xab\xc2\xa0glasbene skupine The Smiths. Napisal je, da je pesem \xc2\xbbbrutalna kot vse Britneyjine pesmi, vse skupaj pa izkazuje nasilno ambivalentno seksualno zmedo, s katero se lahko njeni obo\xc5\xbeevalci pove\xc5\xbeejo, brcanje in kri\xc4\x8danje, s \xc4\x8dimer \xc5\xbeeli odkriti svoje \xc5\xbeelje, preden se svet odlo\xc4\x8di namesto nje\xc2\xab. Novinar revije NME je sestavo pesmi primerjal s sestavo pesmi Michaela Jacksona iz osemdesetih, ozna\xc4\x8dil pa jo je za \xc2\xbbnekoliko tr\xc5\xa1o, sicer pa popolno kopijo pesmi '...Baby One More Time', vendar lahko enostavno postane njen prebojni singl.\xc2\xab. Andy Battaglia s spletne strani Salon.com je napisal, da je pesem \xc2\xbbkot himna za tiste, ki si ne \xc5\xbeelijo kon\xc4\x8dati tam, med najstniki najpopularnej\xc5\xa1i prepovedan sade\xc5\xbe pa pesem naredi sladko sado-mazohisti\xc4\x8dno, podobno kot pri pesmi '... Baby One More Time'.\xc2\xab Bill Lamb s spletne strani About.com je pesem uvrstil na \xc5\xa1esto mesto svojega seznama desetih najbolj\xc5\xa1ih pesmi Britney Spears, kar je utemeljil z besedami:\xc2\xa0\xc2\xbb'Oops!..I Did It Again' se ne da hitro pozabiti, je zmagoslavna vrnitev v formulo in deliri\xc4\x8dno duhovita. Britney ob koncu izgovori tudi nekaj besed, ki namigujejo na Titanik, kar je drugi zmagoslavni akt za Britney.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 17. junija 2000 je pesem \xc2\xbbOops!\xe2\x80\xa6 I Did It Again\xc2\xab\xc2\xa0dosegla deveto mesto na lestvici Billboard Hot 100, s \xc4\x8dimer je postala tretja uspe\xc5\xa1nica Britney Spears, ki je na tej lestvici dosegla eno izmed prvih desetih mest. Kljub temu, da je pesem zasedla eno izmed prvih desetih mest na lestvici, je bila zalo\xc5\xbeba Jive razo\xc4\x8darana nad prodajo singla v Zdru\xc5\xbeenih dr\xc5\xbeavah Amerike. Zaradi tega je zalo\xc5\xbeba pesem v Zdru\xc5\xbeenih dr\xc5\xbeavah Amerike izdala samo preko radijev in ne preko zgo\xc5\xa1\xc4\x8denke. Pesem je zasedla tudi osmo mesto na lestvici Hot 100 Airplay. Uvrstila se je tudi na prvo mesto lestvice Billboard Pop Songs ter eno izmed prvih desetih mest na lestvicah Rhythmic Top 40 in Top 40 Tracks._NEWLINE_Zunaj Zdru\xc5\xbeenih dr\xc5\xbeav Amerike je pesem \xc2\xbbOops!... I Did It Again\xc2\xab\xc2\xa0zasedla eno izmed prvih petih mest na vseh evropskih lestvicah, na katere se je uvrstila, vklju\xc4\x8dno s francosko, kjer je zaradi 250.000 prodanih kopij izvodov v dr\xc5\xbeavi prejela zlato certifikacijo s strani organizacije Syndicat National de l'\xc3\x89dition Phonographique, in nem\xc5\xa1ko, kjer je tudi prejela zlato certifikacijo, in sicer s strani organizacije International Federation of the Phonographic Industry. Pesem \xc2\xbbOops!... I Did It Again\xc2\xab\xc2\xa0je na evropski glasbeni lestvici zasedla prvo mesto, kjer je ostala \xc5\xa1est zaporednih tednov, kasneje pa je postala tretji singl Britney Spears, ki je zasedel prvo mesto na britanski lestvici ter za 423.000 prodanih izvodov prejela zlato certifikacijo s strani organizacije British Phonographic Industry. Pesem \xc2\xbbOops!... I Did It Again\xc2\xab\xc2\xa0je debitirala na prvem mestu avstralske lestvice ter kasneje prejela platinasto certifikacijo s strani organizacije Australian Recording Industry Association za 70.000 prodanih kopij. Na novozelandski glasbeni lestvici je pesem \xc2\xbbOops!... I Did It Again\xc2\xab\xc2\xa021. maja 2000 debitirala na devetintridesetem mestu in dva tedna kasneje, 4. junija, zasedla drugo mesto na lestvici. Potem, ko je pesem v dr\xc5\xbeavi prodala 15.000 kopij izvodov, je s strani organizacije Recording Industry Association of New Zealand prejela platinasto certifikacijo. Na lestvici je ostala osemnajst tednov. Po podatkih organizacije Nielsen SoundScan je pesem \xc2\xbbOops!... I Did It Again\xc2\xab\xc2\xa0prodala 369.000 kopij preko spleta in 57.000 fizi\xc4\x8dnih izvodov singla v Zdru\xc5\xbeenih dr\xc5\xbeavah Amerike.\n_START_SECTION_\nRazvoj\n_START_PARAGRAPH_\nVideospot za pesem \xc2\xbbOops!... I Did It Again\xc2\xab\xc2\xa0je re\xc5\xbeiral Nigel Dick, snemali pa so ga od 17. do 18. marca 2000 v Universal Cityju, Kalifornija. Koreografijo za videospot je sestavila Tina Landon. Zgodbo si je izmislila Britney Spears, ki je \xc5\xbeelela, da jo upodobijo kot dekle, ki \xc2\xbbple\xc5\xa1e na [planetu] Mars\xc2\xab. Prosila je tudi, naj jo oble\xc4\x8dejo v tesno prilegajo\xc4\x8do se, nekoliko bolj provokativno rde\xc4\x8do obleko iz lateksa. Med snemanjem videospota je na pevkino glavo padla kamera. Njena mama, Lynne, je spro\xc5\xbeila govorice, da je njena h\xc4\x8di najbr\xc5\xbe do\xc5\xbeivela pretres mo\xc5\xbeganov, saj naj bi potem, ko je nanjo padla kamera, mo\xc4\x8dno krvavela iz glave. Na snemanje so poklicali zdravnika in zaradi po\xc5\xa1kodbe je Britney Spears potrebovala \xc5\xa1tiri \xc5\xa1ive, vendar se je na snemanje videospota kljub temu vrnila \xc4\x8dez komaj \xc5\xa1tiri ure. Videospot se je premierno predvajal v MTV-jevi oddaji Making the Video 10. aprila 2000, dva dneva kasneje pa je postal najve\xc4\x8dkrat predvajan videospot v oddaji Total Request Live. Kasneje je bil videospot nominiran za tri nagrade MTV Video Music Awards, in sicer v kategorijah za \xc2\xbbnajbolj\xc5\xa1i \xc5\xbeenski videospot\xc2\xab, \xc2\xbbvideospot po izbiri ob\xc4\x8dinstva\xc2\xab\xc2\xa0in \xc2\xbbnajbolj\xc5\xa1i pop videospot\xc2\xab.\n_START_SECTION_\nZgodba\n_START_PARAGRAPH_\nVideospot se za\xc4\x8dne z be\xc5\xbenim prizorom astronavta, ki na Marsu najde kamen, na katerem je narisana naslovnica albuma Oops!... I Did It Again. Znanstvenik na Zemlji si kamen ogleda preko video oddajnika in re\xc4\x8de: \xc2\xbbLu\xc5\xa1tkano. Kaj pa je to?\xc2\xab\xc2\xa0Astronavt odgovori: \xc2\xbbOh, lu\xc5\xa1tkano je \xc5\xbee. Pa saj to ne more biti ...\xc2\xab\xc2\xa0Kmalu za tem se tla za\xc4\x8dnejo tresti in Britney Spears, oble\xc4\x8dena v tesno oprijeto rde\xc4\x8do obleko iz lateksa, se pojavi na odru in za\xc4\x8dne se predvajati glasba. Za\xc4\x8dne plesati in peti, astronavta pa odpihne v zrak nad njo. Malo zatem se v zrak po\xc5\xbeene tudi Britney Spears in pristane zraven astronavta. Nekje na sredi pesmi Britney Spears v beli jakni, usnjenem kratkem krilu in ujemajo\xc4\x8dih se usnjenih \xc5\xa1kornjih pristane zraven astronavta. Astronavt ji podari \xc2\xbbSrce oceana\xc2\xab, ogrlico, ki je bila predmet v filmu Titanik (1997), s \xc4\x8dimer simbolizira svojo ljubezen do nje. Spra\xc5\xa1uje se, kako je pri\xc5\xa1el do nje in mu re\xc4\x8de: \xc2\xbbAmpak mislila sem, da ga je stara gospa na koncu vrgla v ocean,\xc2\xab\xc2\xa0astronavt pa na to odgovori z: \xc2\xbbNo, ljubica, od\xc5\xa1el sem dol in ga poiskal zate.\xc2\xab\xc2\xa0Kakorkoli \xc5\xbee, pevka samo zaigra naklonjenost do njega, pri \xc4\x8demur re\xc4\x8de samo: \xc2\xbbOh, ne bi smel.\xc2\xab\xc2\xa0Astronavt z zlomljenim srcem s pove\xc5\xa1enimi rameni odide stran. Ples se nadaljuje in pridru\xc5\xbei se jim tudi astronavt, ki izvede ples, imenovan \xc2\xbbmoonwalking\xc2\xab. Postaja na Zemlji se ob prenosu glasbe z Marsa pri\xc4\x8dne tresti. Videospot vklju\xc4\x8duje tudi odlomke z Britney Spears, oble\xc4\x8deno v belo majico in krilo, ki bosonoga le\xc5\xbei na belih plo\xc5\xa1\xc4\x8dicah, obkro\xc5\xbeena s plesalci na tleh okrog nje.\n_START_SECTION_\nNastopi v \xc5\xbeivo\n_START_PARAGRAPH_\n7. septembra 2000 je Britney Spears izvedla nepozabljiv nastop na podelitvi nagrad MTV Video Music Awards v dvorani Radio City Music Hall, ki je vklju\xc4\x8deval tudi njeno verzijo uspe\xc5\xa1nice glasbene skupine Rolling Stones iz leta 1965,\xc2\xa0\xc2\xbb(I Can't Get No) Satisfaction\xc2\xab\xc2\xa0ter lastno uspe\xc5\xa1nico, \xc2\xbbOops!... I Did It Again\xc2\xab, ki je iz\xc5\xa1la prej tistega leta. Ko je pri\xc4\x8dela z nastopom, je nosila \xc4\x8drno mo\xc5\xa1ko obleko, med nastopom pa je ob\xc4\x8dinstvo in medije \xc5\xa1okirala, ko si je, stara komaj osemanjst let, strgala obleko in razkrila obleko, sestavljeno iz mnogih kristalov Swarovski.. Novinar revije Entertainment Weekly je ob koncu desetletja pesem uvrstil na svoj seznam \xc2\xbbnajbolj\xc5\xa1ih\xc2\xab, k \xc4\x8demur so dodali: \xc2\xbbTo je Britney Spears, ki se je \xc5\xbeelimo spominjati -- pred \xc5\xbeiv\xc4\x8dnim zlomom, staro komaj 19 let, kako se je skoraj gola zvijala in tresla na odru med nastopanjem s pesmima 'Satisfaction' in 'Oops!\xe2\x80\xa6 I Did It Again'. \xc4\x8cista ki\xc4\x8dasta bla\xc5\xbeenost.\xc2\xab_NEWLINE_Britney Spears je s pesmijo nastopila tudi v razli\xc4\x8dnih televizijskih serijah. 12. maja 2000 je s pesmijo nastopila v oddaji The Rosie O'Donnell Show, 13. maja v NBC-jevi oddaji Saturday Night Live, 14. maja v MTV-jevi oddaji Times Square Studios v sklopu svojega dvournega koncerta, imenovanega \xc2\xbbBritney Live\xc2\xab, 16. maja v oddaji Total Request Live, 20. maja v Nickelodeonovi seriji All That in 23. maja v oddaji The Tonight Show With Jay Leno. Kanal Fox je izdal specijalko, naslovljeno kot \xc2\xbbBritney In Hawaii\xc2\xab, ki je iz\xc5\xa1la 8. junija 2000 in je vklju\xc4\x8devala tudi ekskluzivni nastop s pesmijo. Potem, ko je podpisala pogodbo s podjetjem McDonald's, je pevka skupaj z de\xc5\xa1ko glasbeno skupino 'NSYNC posnela ekskluzivno reklamo za podjetje, ki je vklju\xc4\x8devala tudi pesem \xc2\xbbOops!... I Did It Again\xc2\xab, v Surreyju, Britanska Kolumbija, kjer pa pesmi ni zapela v \xc5\xbeivo._NEWLINE_Britney Spears je s pesmijo nastopila na treh turnejah. Leta 2000 je na turneji Oops!... I Did It Again World Tour pesem izvedla kot prvo, nastop pa je vklju\xc4\x8deval tudi pirotehni\xc4\x8dne in druge u\xc4\x8dinke, Britney Spears pa je med nastopom nosila \xc4\x8drno dvodelno obleko z oran\xc5\xbenimi plameni. Pesem se je kon\xc4\x8dala s pevkinim odhodom v tunel z ognjem. Leta 2001 je pesem ponovno kot prvo izvedla tudi na turneji Dream Within a Dream Tour, medtem ko je na turneji The Onyx Hotel Tour leta 2004 izvedla preurejeno pesem z elementi jazza in bluesa, Britney Spears pa jo je izvedla z letnim mikrofonom, pri \xc4\x8demer so jo spremljali \xc5\xa1e spremljevalni pevci.\n_START_SECTION_\nOstale razli\xc4\x8dice in vplivi\n_START_PARAGRAPH_\nSvojo razli\xc4\x8dico \xc2\xbbOops!... I Did It Again\xc2\xab\xc2\xa0je posnelo \xc5\xa1e veliko drugih ustvarjalcev. Nem\xc5\xa1ki pevec Max Raabe je posnel kabaretsko verzijo pesmi z orkestrom Palasst za njihov album Super Hits (2001). Svojo verzijo pesmi so za svoje albume posneli tudi ameri\xc5\xa1ka pop rock glasbena skupina Zebrahead in finska heavy metal glasbena skupina Children of Bodom, medtem ko je pevka Rochelle preko zalo\xc5\xbebe Almighty Records posnela eurodance razli\xc4\x8dico pesmi. Irski pop rap duet Jedward je s pesmijo v \xc5\xbeivo nastopil v oddaji The X Factor leta 2009. Leta 2005 je komi\xc4\x8dna spletna stran Super Master Piece izdala pesem z naslovom \xc2\xbbOops I Did It Again!: Izvirnik\xc2\xab. Njihovo verzijo pesmi naj bi v originalu posnel Louis Armstrong leta 1932 v Chicagu, Illinois. Kakorkoli \xc5\xbee, v resnici jo je posnel Shek Baker, in sicer malce po izzidu pesmi. Richard Thompson je posnel svojo razli\xc4\x8dico pesmi \xc2\xbbOops!... I Did It Again\xc2\xab\xc2\xa0v srednjeve\xc5\xa1kem stilu za svoj album 1000 Years of Popular Music, Bob Rivers pa je posnel parodijo pesmi, naslovljeno kot \xc2\xbbOops! I Farted Again\xc2\xab. Izdali so \xc5\xa1e tri druge video parodije na pesem, naslovljene kot Dance Dance Revolution 5thMix, Dance Dance Revolution Extreme 2 in Karaoke Revolution Volume 3. Pesem \xc2\xbbOops!... I Did It Again\xc2\xab\xc2\xa0je bila vklju\xc4\x8dena tudi v veliko televizijskih serij, vklju\xc4\x8dno z ameri\xc5\xa1ko serijo Will & Grace in v prvi epizodi satiri\xc4\x8dne serije Neighbors from Hell, naslovljeni kot \xc2\xbbSnorfindesdrillsalgoho\xc2\xab. Leta 2010 je ameri\xc5\xa1ka serija Glee izdala epizodo z naslovom \xc2\xbbBritney/Brittany\xc2\xab, kjer lik, imenovan Brittany Pierce, ki ga igra Heather Morris, med izvajanjem pesmi\xc2\xa0\xc2\xbbI'm a Slave 4 U\xc2\xab\xc2\xa0ple\xc5\xa1e v rde\xc4\x8di tesno oprilegajo\xc4\x8di se obleki."